- Ես արդեն կողմնորոշվել եմ, թե ում պետք է ձայնս տամ և պատրաստ եմ բարձրաձայնել: Համակրում եմ Հանրապետական կուսակցությանը` թեև ինքս ԲՀԿ անդամ եմ: Նախորդ ընտրություններին ևս ամբողջ ընտանիքով ՀՀԿ-ի օգտին ենք քվեարկել: Մի պարզ պատճառով` որոշ խոստումներ նրանց կողմից իրականացվել են: Ծրագրերին ու ամբողջ ընթացքին հետևում եմ: Դեռ վատ բան չեմ տեսնում: Քարոզարշավը բնական հունով է ընթանում, և լինում է այն, ինչ պետք է լիներ: Նոր ձևավորվելիք խորհրդարանից ակնկալիքներ ունեմ: Խոստանում են բոլորը, բայց թե ո՞վ և ի՞նչ չափով կիրականացնեն այդ խոստումները` ոչ ոք չգիտի: Հատկապես կցանկանայի, որ առաջնահերթ լինեին անապահով ընտանիքների խնդիրները: Ես ինքս անապահով եմ: Հիվանդ ամուսին ու անչափահաս երեխա ունեմ: Չնայած դժվարություններին` այնուամենայնիվ հույսս չեմ կորցնում: Հուսանք` ինչ-որ բան կփոխվի: